CELEX: C2006/294/59
Language: et
Date: 2006-12-02 00:00:00
Title: Kohtuasi C-411/06: 9. oktoobril 2006 esitatud hagi — Euroopa Ühenduste Komisjon versus Euroopa Parlament, Euroopa Liidu Nõukogu

2.12.2006   
            
            
               ET
            
            
               Euroopa Liidu Teataja
            
            
               C 294/34
            
         9. oktoobril 2006 esitatud hagi — Euroopa Ühenduste Komisjon versus Euroopa Parlament, Euroopa Liidu Nõukogu
   (Kohtuasi C-411/06)
   (2006/C 294/59)
   Kohtumenetluse keel: inglise
   Pooled
   
      Hageja: Euroopa Ühenduste Komisjon (esindajad: M. Konstantinidis, M. Huttunen)
   
      Kostjad: Euroopa Parlament, Euroopa Liidu Nõukogu
   Hageja nõuded
   
               —
            
            
               tühistada Euroopa Parlamendi ja nõukogu 14. juuni 2006. aasta määrus (EÜ) nr 1013/2006 (1) jäätmesaadetiste kohta;
            
         
               —
            
            
               lugeda tühistatud määruse tagajärgi kehtivaks kuni nimetatud määruse asendamiseni mõistliku aja jooksul Euroopa Parlamendi ja nõukogu õigusaktiga, mis on õigetel õiguslikel alustel — EÜ artikli 175 lõike 1 ja EÜ artikli 133 alusel — vastu võetud ja põhjendustes vastavalt põhjendatud;
            
         
               —
            
            
               mõista kohtukulud välja Euroopa Parlamendilt, Euroopa Liidu Nõukogult.
            
         Väited ja peamised argumendid
   Komisjon väidab, et otsustas valida kaks õiguslikku alust tuginedes Euroopa Kohtu praktikast tulenevatele kriteeriumitele, milleks on õigusakti eesmärk ja sisu. See valik toetus järeldusele, et määrus sisaldab nii taotletud eesmärgi kui ka sisu osas kahte omavahel seotud koostisosa, millest kumbagi ei saa pidada teise suhtes täiendavaks või kaudseks, üks ühise kaubanduspoliitika ja teine keskkonnakaitse valdkonnast.
   Komisjon leiab, et valides määruse aluseks ainult EÜ artikli 175 lõike 1 ja jättes teise õigusliku alusena märkimata EÜ artikli 133, on Euroopa Parlament ja nõukogu rikkunud asutamislepingut. Vastavalt EÜ artikli 231 lõikele 1 on määruse tühiseks tunnistamine selle rikkumise puhul sobiv vahend.
   
      (1)  ELT L 190, lk 1.